
 Selam alejkum! Moje je pitanje vezano za zaruke. Naime, uskoro planiram, inšallah, da se zaručim, pa me zanima kako to treba da izgleda (poznato mi je da je zaručničko prstenje oponašanje nevjernika). Da li da pravimo neko slavlje ili da to bude samo obećanje i dogovor uz prisustvo zaručnika i mahrema? Molim vas da mi opišete kako treba da izgledaju zaruke koje su dozvoljene po šerijatu. Da vas Allah nagradi! Amin!


* 
* 
* 
* 
* 
* 
* 

 
Islamske zaruke

Ve alejkumus-selam! Zaruka u islamu mogla bi se definirati na sljedeći način: Mladić koji želi da oženi određenu djevojku traži dozvolu i saglasnost njenog staratelja za ***[brak](https://pitajucene.com/search/Brak/questions/ "Pretraži pitanja o braku")***, a ukoliko dobije početnu dozvolu ili se odgovor na njegovu prošnju odloži zbog potrebe za razmišljanjem, a između mladića i djevojke dođe do želje za brakom, tj. do obećanja za brak, takva osoba se smatra proscem i njemu u islamu pripada veliko pravo, a onome koji naruši to pravo pripada grijeh.


***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao je: ”Neka niko od vas ne prosi na prošnju svoga brata sve dok on ne odustane ili mu dozvoli.“ (Buhari i Muslim)


Vrijedno je napomenuti da prosac i djevojka nisu u braku i da su jedno drugom stranci te da se ne smiju ostvarivati nedozvoljeni kontakti, osamljivanje, ašikovanje i slično. U tom periodu dozvoljeno je kontaktiranje na osnovu šerijatskih normi. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***


Preuzeto sa stranice <http://www.n-um.com>


